# Rad Osnovne škole Kozala u razdoblju od 11.5. do24.5.2020.

( mješoviti model rada škole )

Na temelju zaključka Vlade Republike Hrvatske od 23. travnja 2020. planira se otvoriti škole za određene skupine učenika razredne nastave uz primjenu preporuka Hrvatskog zavoda za javno zdravstvo (HZJZ). U trenutku kad se obnavljaju gospodarske aktivnosti očekuje se da će roditelji početi raditi izvan kuće pa je u skladu s time potrebno uspostavljati određene funkcije odgojno-obrazovnog sustava.

HZJZ objavio je Upute za sprječavanje i suzbijanje epidemije COVID-19 za ustanove ranog i predškolskog odgoja i obrazovanja te osnovnoškolske ustanove u kojima je osigurana mogućnost zbrinjavanje djece rane i predškolske dobi te učenika koji pohađaju razrednu nastavu: <https://mzo.gov.hr/UserDocsImages//dokumenti/Vijesti/2020//Upute-vrtici-i-skole-29-4-2020-finalno.pdf>

1. Tko dolazi u školu?

Učenici koji mogu polaziti nastavu u školi od 11.5. do 24. 5. 2020.?

* Učenici koji nisu u riziku prema uputama HZJZ
* Učenici za koje roditelji ne mogu osigurati kontrolu kod kuće (roditelji moraju raditi )

**Napomena: prilikom dolaska učenika u školu roditelj ispunjava i potpisuje Izjavu o boravku učenika u OŠ Kozala od 11.5. do 24.5.2020. ( izjava u privitku)**

Učenici koji ne mogu/ ne moraju polaziti nastavu ( prema Uputama HZJZ ):

* Djeca s kroničnim bolestima ili u doticaju s kroničnim bolesnicima. Preporučuje se ostanak kod kuće djece i osoblja/djelatnika s kroničnim bolestima (respiratornim, kardiovaskularnim, dijabetesom, malignim bolestima, imunodeficijencijama, djece s većim tjelesnim/motoričkim oštećenjima) kao i djece čiji roditelji/skrbnici ili ukućani imaju jednu od navedenih bolesti.
* Ostanak kod kuće kada je to moguće. Budući da će se nastava na daljinu i dalje održavati, potičemo nastavak obrazovanja djece razredne nastave od kuće, u svim situacijama kad je to moguće.
* Bolesna djeca. Roditelji/skrbnici imaju *obavezu izmjeriti tjelesnu temperaturu djetetu svaki dan prije dolaska u ustanovu*, te u slučaju povišene tjelesne temperature ne smiju dovoditi dijete u ustanovu već se javljaju telefonom ravnatelju ustanove i izabranom pedijatru/liječniku obiteljske medicine radi odluke o liječenju djeteta. Djeca sa znakovima drugih zaraznih bolesti također ne dolaze u ustanovu.

Kako bi se škola mogla pripremiti na što sigurniji prihvat učenika potrebno je da roditelji popune **Upitnik o namjeri roditelja** da učenike dovedu u školu ili da i dalje učenici prate nastavu od kuće. Poveznica na upitnik je u privitku. Upitnik je potrebno popuniti do četvrtka 7.5.2020.

## 2. Organizacija boravka učenika u školi

### 2.1. Razredne zajednice

* U ovisnosti od broja učenika za koje su roditelji potpisali Izjavu o boravku učenika i izjasnili se da će njihovo dijete polaziti nastavu u školi u vremenu od 11.5 do 24. 5. 2020. oformiti će se odgojno- obrazovne skupine do 9 učenika. Razredna zajednica koja se oformi 11.5. ostaje nepromijenjena do 24.5. Nastavu održava u pravilu uvijek ista učiteljica, osim u cjelodnevnoj nastavi gdje nastavu održavaju dvije iste učiteljice.
* Rad učenika je organiziran na način da se osigura u što većoj mjeri socijalno distanciranje (fizički razmak) kao i pojačana osobna higijena i higijena prostora. Fizički razmak od najmanje 2 metra u zatvorenom prostoru posebno provode djelatnici u odnosu na druge djelatnike. Ulazak roditelja ili drugih osoba u ustanovu moguć je samo u iznimnim slučajevima uz najavu telefonom. U istom prostoru u isto vrijeme smiju boraviti isključivo djeca i učitelj iz iste odgojno-obrazovne grupe. Fizički razmak kao i pojačanu osobnu higijenu učenika neophodno je poticati ali treba očekivati da će kod provedbe neminovno dolaziti do određenih odstupanja uslijed razvojnih osobina učenika.

### 2.2. Organizacija prostora

* izbjegava se fizički kontakt (bliski kontakt) djece iz jedne odgojno-obrazovne skupine s drugom djecom, roditeljima/starateljima druge djece i drugim djelatnicima ustanove,
* svaka odgojno-obrazovna skupina boravi u jednoj uvijek istoj odgovarajućoj prostoriji. **Raspored prostorija** ovisi o broju učenika i bit će objavljen na ulaznim vratima i webu škole 11.5.2020.)
* učitelji s djecom provodi što je više moguće vremena na otvorenom ( na prostorima ispred učionica bit će postavljeni prigodni stolovi i klupice ) bez neposrednog kontakta s drugim grupama
* svaka odgojno- obrazovna skupina koristi svoje **sanitarne prostore prema rasporedu** koji će se objaviti nakon uspostavljanja odgojno-obrazovnih skupina
* u učionici će se organizirati prehrana učenika (obroci se dostavljaju na stolove ispred učionice, a hrana se konzumira u učionici )
* prolazak kroz zajedničke prostorije se izbjegava, a ako je navedeno neophodno, prolaz kroz zajedničke prostorije se organizira na način da u isto vrijeme prolaze učenici i učitelj iz jedne odgojno-obrazovne skupine dok druge osobe ne prolaze u isto vrijeme, uz poticanje djece da kod takvih prolaza ne dotiču površine ili predmete.
* Učenici pojedine odgojno -obrazovne skupine imaju male i veliki odmor u različito vrijeme. Raspored odmora ovisit će o broju skupina ( prilog: **Raspored odmora između satova** )

### 2.3. Ulazak i izlazak iz škole

* Roditelji dovode i odvode učenike do škole ali ne ulaze u školu osim u krajnjoj nuždi. Na ulazu u školu roditelji zadržavaju distancu od najmanje 2 metra ( označeno na podu ulaza )u odnosno na druge roditelje/skrbnike i učenike. Kada je god moguće, u pratnji pojedinog dijeta uvijek je ista osoba ili se izmjenjuju dvije iste odrasle osobe.
* Učenici dolaze u prethodno dogovoreno vrijeme različito za svaku odgojno-obrazovnu skupine, s razmakom od najmanje 10 minuta između dvije odgojno-obrazovne skupine. Raspored dolazaka učenika ovisit će od broja učenika i bit će objavljen prije 11.5. ( **Raspored ulazaka učenika u učionice**) Djecu i roditelje učenika prvog razreda pred ulaznim vratima dočekuje učiteljica. Ostali učenici sami ulaze u zgradu škole. Roditelji se ne okupljaju na ulazu.

### 2.4. Higijena učenika i prostora

- prilikom dolaska u školu, nakon što odlože stvari, učenici peru ruke sapunom i vodom, brišu ruke papirnatim ručnicima i odbacuju papirnate ručnike u koševe koji se prazne početkom sata

- učenici peru ruke redovito prije i poslije jela, korištenja stvari izvan učionice i prema potrebi, a također i prije odlaska kućama

- u učionici se nalazi dezinfekcijsko sredstvo koje učenici koriste pod nadzorom učitelja

- na ulazu u školu nalazi se dezinfekcijsko sredstvo za korištenje svim prisutnima

- na ulasku u školu nalazi se podloga za čišćenje obuće i dezinfekcijska sredstva za potplat obuće koju koriste svi koji ulaze u školu

- učionice imaju otvorene prozore, osim u iznimnim slučajevima kad se zatvoreni prostor prozračuje svakih sat vremena po pola sata

- učenici ne nose maske za lice i ne nose rukavice

- učitelji i ostali djelatnici mogu ali ne moraju nositi maske i rukavice

- učenike treba poticati da ne dodiruju usta, nos, oči i lice kao i da ne stavljaju ruke i predmete u usta, primjereno razvojnoj dobi.

- poželjno je da svaki učenik sam postupa sa svojom odjećom i obućom, školskim priborom, torbama, knjigama, no ako nije u mogućnosti, nakon dodirivanja odjeće i obuće, školskog pribora, torbi, knjiga trebaju poslije toga dezinficirati ruke

- roditelji/skrbnici imaju obavezu izmjeriti tjelesnu temperaturu djetetu svaki dan prije dolaska u ustanovu

### 3. Organizacija odgojno- obrazovnog rada

Paralelno s nastavom u školama, i dalje će se održavati nastava na daljinu čija je podloga Škola na Trećem zajedno s radnim materijalima – zadatcima i aktivnostima koje će dostavljati učitelji onim učenicima koji ne dolaze u školu.

Takav mješoviti model nastave podrazumijeva usvajanje jednakih odgojno-obrazovnih ishoda i kod učenika u nastavi u školi i kod učenika koji polaze nastavu na daljinu. Nastava Tjelesne i zdravstvene kulture, prema Uputa HZJZ-a ,se ne preporuča u zatvorenom prostru, ali se ne preporučaju ni intenzivne aktivnosti na otvorenom prostoru, odnosno one koje uključuju bliski fizički kontakt.

Odgojno-obrazovni ishodi bit će usklađeni u radu u učionici s nastavom na daljinu.

Metode poučavanja i aktivnosti za učenike mogu se razlikovati u modelu mješovite nastave za učenike u učionici i one kod kuće.

Zadaci koje učenici dobivaju trebaju biti slični s obzirom na vrijeme potrebno za izvođenje, zahtjevnost u izradi, povezanosti s odgojno-obrazovnim ishodima.

Domaće zadaće, uradci i zadaci trebaju biti jednaki i svi učenici ih moraju imati mogućnost predati učiteljima u izravnom kontaktu ili posredstvom roditelja i tehnologije.

Metode vrednovanja ujednačene su za sve učenike u mješovitom modelu nastave.

Učitelji će svim učenicima dati upute o načinu izvršavanja zadataka u učionici i u nastavi na daljinu.

Želimo vam uspješan i siguran rad u školi i u nastavi na daljinu. Nakon 24.5.2020. bit će objavljene nove upute u skladu s mjerama koje donese Vlada Republike Hrvatske i Ministarstvo znanosti i obrazovanja.